Document ID: /fineweb-2-swissfilter-quality_10-filterrobots/filtered/02677.jsonl.gz/16

Altarul vechi de 500 de ani din biserica satului Brienz a fost demontat
Altarul a fost demontat bucată cu bucată din cauza pericolului producerii unei masive alunecări de teren
Localnicii satului elvețian Brienz, din cantonul Berna au fost evacuați în urmă cu câteva zile din cauza pericolului producerii unei masive alunecări de teren. Ulterior, altarul bisericii Sf.Calixt din localitate a fost mutat bucată cu bucată pentru îl proteja având în vedere că este valoros din punct de vedere istoric.
Altarul, vechi de 500 de ani reprezintă o piesă de importanță națională astfel că autoritățile s-au mobilizat pentru mutarea acestuia în încercarea de a îl proteja, având în vedere pericolul producerii unei alunecări de teren.. Lectori și studenți de la Universitatea de Arte din Berna, Oficiul de Conservare a a Monumentelor Graubunden, Departamentul de Protecție Civică, Parorhia Catolică și compania de schele Luzi au colaborat pentru demontarea altarului de 5,6 metri înălțime.
În ciuda faptului că acțiunea era programată pentru luna iunie, operațiunile s-au desfășurat rapid datorită mobilizării autorităților. Lucrările au fost devansate din cauza evoluției situație din Brienz.
Brienz este un sat vechi situat la sud-vest de Davos, la o altitudine de aproximativ 1.150 de metri. Locuitorii satului au fost evacuați până la data de 12 mai, deoarece specialiștii au avertizat că o masă de două milioane de metri cubi de rocă alpină s-ar putea desprinde.
Sursa articol/foto: blick